S-2893/2020

Dómur:

Mál þetta, sem dómtekið var 14. desember sl., höfðaði lögreglustjórinn á höfuðborgarsvæðinu með ákæru 20. október 2020 á hendur ákærða, S-kk-þgf Æ-kk-þgf S-kk-þgf, kt. [...], [...], Grindavík;

„fyrir eftirtalin brot framin á árinu 2019:

1. Fyrir skjala og umferðarlagabrot með því að hafa, fimmtudaginn 18. júlí, ekið rauðri bifreið af gerðinni Suzuki Swift með skráningarmerkjunum [...] sem tilheyrðu grárri Ford Escape bifreið, og ekið bifreiðinni þannig í blekkingarskyni á röngum skráningarmerkjum, en bifreiðin átti að bera skráningarmerkin [...], og óhæfur til að stjórna bifreiðinni örugglega vegna áhrifa ávana og fíkniefna (í blóði mældist amfetamín 1900 ng/ml) um Gunnarsbraut í Reykjavík, þar sem lögregla stöðvaði aksturinn.

M. 0-x-x

2019

45286

Telst brot þetta varða við 1. mgr. 157. gr. almennra hegningarlaga nr. 19/1940 og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

2. Fyrir skjala og umferðarlagabrot með því að hafa, sunnudaginn 8. september, ekið rauðri bifreið af gerðinni Suzuki Swift með skráningarmerkjunum [...] sem tilheyrðu grárri Ford Escape bifreið, og ekið bifreiðinni þannig í blekkingarskyni á röngum skráningarmerkjum, en bifreiðin átti að bera skráningarmerkin [...], og óhæfur til að stjórna bifreiðinni örugglega vegna áhrifa ávana og fíkniefna (í blóði mældist amfetamín 2400 ng/ml) um Reykjanesbraut í Garðabæ, við Kauptún, þar sem lögregla stöðvaði aksturinn.

M. 0-x-x

2019

56963

Telst brot þetta varða við 1. mgr. 157. gr. almennra hegningarlaga nr. 1

9/1940 og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

3. Fyrir umferðarlagabrot með því að hafa, sunnudaginn 8. september 2019, ekið bifreiðinni [...] óhæfur til að stjórna henni örugglega vegna áhrifa ávana og fíkniefna (í blóði mældist amfetamín 2300 ng/ml) um Hringbraut í Hafnarfirði, við Jófríðarstaðaveg, þar sem lögregla stöðvaði aksturinn.

M. 0-x-x

2019

56968

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr.

77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.“

Forsendur og niðurstaða:

Fyrirkall í máli þessu var gefið út 11. nóvember 2020 og birt á lögheimili ákærða 7. desember 2020. Við þingfestingu málsins 14. þess mánaðar sótti ákærði ekki þing og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála. Með vísan til þess ákvæðis verður dómur lagður á málið þrátt fyrir útivist ákærða þar sem framlögð gögn þykja nægileg til sakfellingar og önnur skilyrði ákvæðisins þykja hér einnig vera uppfyllt. Brot ákærða teljast því sönnuð og eru þau réttilega heimfærð til refsiákvæða í ákæru.

Samkvæmt vottorði sakaskrár ríkisins hefur ákærði ekki áður gerst sekur um refsiverða háttsemi. Að brotum ákærða virtum þykir refsing hans réttilega ákveðin fangelsi í 90 daga en fresta skal fullnustu þeirrar refsingar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Þá ber, svo sem krafist er í ákæru og með vísan til 101. gr. umferðarlaga nr. 77/2019, að svipta ákærða ökurétti í tvö ár frá birtingu dóms þessa að telja.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða sakarkostnað málsins. Ákærði greiði því sakarkostnað samkvæmt yfirliti lögreglustjóra, samtals 231.942 krónur.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, S-kk-nf Æ-kk-nf S-kk-nf, sæti fangelsi í 90 daga en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti í tvö ár frá birtingu dóms þessa að telja.

Ákærði greiði 231.942 krónur í sakarkostnað.

K-kk-nf H-kk-nf

Dómsorð:

Ákærði, S-kk-nf Æ-kk-nf S-kk-nf, sæti fangelsi í 90 daga en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti í tvö ár frá birtingu dóms þessa að telja.

Ákærði greiði 231.942 krónur í sakarkostnað.

K-kk-nf H-kk-nf